ജന്ഡര് റിസോര്സ് സെന്റര് വാരാഘോഷം മാതൃകയായി പായിപ്ര പഞ്ചായത്ത് ഏഴാം വാര്ഡ് മൂവാറ്റുപുഴ: സംസ്ഥാനത്ത് ജന്ഡര് റിസോര്സ് സെന്റര് വാരാഘോഷം വാര്ഡ് തലത്തില് സംഘടിപ്പിച്ച് പായിപ്ര പഞ്ചായത്ത് ഏഴാം വാര്ഡ് മാതൃകയായി. പഞ്ചായത്ത് ഏഴാം വാര്ഡിലാണ് സംസ്ഥാനത്താദ്യമായി സാമൂഹ്യമേള സംഘടിപ്പിച്ചത്. മാത്യു കുഴല്നാടന് എംഎല്എ മേള ഉദ്ഘാടനം ചെയ്തു. പഞ്ചായത്തംഗം പി.എം. അസീസ് അധ്യക്ഷനായി. പഞ്ചായത്ത് പ്രസിഡന്റ് മാത്യൂസ് വര്ക്കി മുഖ്യപ്രഭാക്ഷണം നടത്തി. കുടുംബശ്രീ ജില്ലാ പ്രോഗ്രാം മാനേജര് ഷൈന് ടി. മണി, കമ്യൂണിറ്റി കൗണ്സിലര് എന്.ബി രേഷ്മ, അലിയാര് മുടക്കത്ത് എന്നിവര് ക്ലാസെടുത്തു. സംസ്ഥാന അധ്യാപക അവാര്ഡ് ജേതാവ് കെ.എം. നൗഫലിനെയും ഏഷ്യന് ബുക്ക് ഓഫ് റെക്കോര്ഡ്സ് ജേതാവ് ആര്. ആദര്ശിനെയും എംഎല്എ ആദരിച്ചു. കോവിഡ് പ്രതിരോധ പ്രവര്ത്തനങ്ങളില് മികച്ച പ്രകടനം കാഴ്ചവച്ചവരെയും മികച്ച വിജയം കൈവരിച്ച വിദ്യാര്ഥികള്ക്കും പി.എം. അസീസ് ഏര്പ്പെടുത്തിയ അവാര്ഡുകള് ചടങ്ങില് വിതരണം ചെയ്തു. സ്നേഹിത ഹെല്പ്പ് ഡെസ്കിന്റെയും ജന്ഡര് റിസോഴ്സ് സെന്ററിന്റെയും സിഡിഎസിന്റെയും സംയുക്താഭിമുഖ്യത്തിലാണ് സാമൂഹ്യമേള സംഘടിപ്പിച്ചത്. മുന് പഞ്ചായത്ത് വൈസ് പ്രസിഡന്റ് സുലേഖ മക്കാര്, എം.എം. മജീദ്, എം എം ഷക്കീര് , മക്കാര് മാണിക്യം, പി.പി അഷറഫ്, ഷാജി പനക്കന്, അജികുമാര്, കെ.ജെ. ബിന്സി, റഷീദ അഷ്റഫ്, വത്സ ആന്റണി, ദിയ സുരേഷ്, ബിജി മത്തായി, സിജില ബിജു, ലില്ലി തങ്കച്ചന് എന്നിവര് പ്രസംഗിച്ചു.